**2. sz. melléklet**

**FENNTARTÁSI TERV**

I. Orczy-kert (1630/1 hrsz.)

* Fák, cserjék egészség megőrző ifjítása, gallyazása, hulladék elszállítása
* Tavaszi szellőztetés jellegű pázsit takarítás
* Időjárástól függően évi 8-10 kaszálás, gyűjtés, zöldhulladék elszállítás
* Park takarítása heti két alkalommal, téli hómentes napokon heti egy alkalommal
* Növényvédelem (permetezés) időjárástól függően évi két-három alkalommal
* Kézi szemetesek ürítése (10 db) heti két alkalommal
* Gyöngykavicsos sétányok, padok karbantartása
* Tápanyag-utánpótlás szükség szerint

**II. Rigó utcai lakópark (6121, 6122 hrsz.)**

* Fűnyírás évi nyolc-tíz alkalommal
* Fák, cserjék metszése
* Alászorult növények szétültetése
* Örökzöldek téli hóvédelme
* Sövények nyírása évi két alkalommal
* Mulcsozás évi két alkalommal
* Takarítás heti egy alkalommal
* Fiatal növények öntözése szükség szerint
* Tápanyag-utánpótlás szükség szerint

**III. Farkasmályi pincesor**

* Nagyméretű vadgesztenye fák, hársfák és platánok szükség szerinti permetezése
* Az idős növényállomány korona-alakító metszése, az eredeti habitus helyreállítása
* Idős lucfenyők elszáradt ágainak eltávolítása
* Tápanyag-utánpótlás szükség szerint

**IV. Gyöngyös város területén lévő védett fák**

Petőfi S. u. 32. – 2 db tiszafa (Taxus baccata); Klapka Gy. u. 1. – 3 db tiszafa (Taxus baccata); Szent Bertalan u. 3. – 2 db japán akác (Sophora japonica); Egri u. 2. – 1 db páfrányfenyő (Ginkgo biloba); Mátrafüred, Akadémia u. 11. – 2 db lucfenyő (Picea abies); Fő tér 13. – 1 db japán akác (Sophora japonica).

* Mivel a védett fák idős korúak, egyes egyedeknél szükséges statikai – dendrológiai szakvélemény – elkészítése, és ennek alapján egyedi beavatkozás, melynek célja a felszíni és csapadékvizek bejutásának megakadályozása az odvakba, illetve korhadt részekbe, mellyel az idős fa élete meghosszabbítható.
* A védett fák állapotának rendszeres – negyedévenkénti – ellenőrzése és a szükséges intézkedések azonnali megtétele (egészségügyi szárazgallyazás, növényvédelmi permetezés, öntözés, téli hóvédelem, tápanyag-utánpótlás).